श्रीनगर। जम्मू-कश्मीर के बडगाम और अनंतनाग जिलों में आज हुई मुठभेड़ में सुरक्षाबलों ने तीन आतंकियों को ढेर कर दिया। इस मुठभेड़ में सेना का एक जवान भी शहीद हो गया। बडगाम में आतंकवादियों की मौजूदगी की खुफिया सूचना के आधार पर सेना, केंद्रीय रिजर्व पुलिस बल और पुलिस के विशेष दल ने ज्वाइंट सर्च ऑपरेशन चलाया। खुद को घिरता देखकर जामिया मस्जिद में छिपे आतंकवादियों ने सुरक्षाबलों पर फायरिंग करनी शुरू कर दी। सुरक्षाबलों ने भी जवाबी कार्रवाई में अनंतनाग में दो आतंकियों को ढेर कर दिया। दूसरी तरफ, अनंतनाग के दूरू शाहाबाद में भी सुरक्षाबलों और आतंकवादियों के बीच मुठभेड़ हुई और तीन सैनिक घायल हो गए।